2020. gada 28. janvārī Rīkojums Nr. 34

Rīgā (prot. Nr. 4 20. §)

Par valstij dividendēs izmaksājamo sabiedrības ar ierobežotu atbildību "Latvijas standarts" peļņas daļu par 2018. gadu

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 11.2.4. apakšpunktu noteikt, ka sabiedrība ar ierobežotu atbildību "Latvijas standarts" (vienotais reģistrācijas Nr. 40203084591) (turpmāk – kapitālsabiedrība) nemaksā dividendes no peļņas par 2018. gadu.

2. Ekonomikas ministrijai kā kapitālsabiedrības kapitāla daļu turētājai nodrošināt, ka 2018. gadā gūtā peļņa tiek novirzīta kapitālsabiedrības plānotajām investīcijām – informācijas tehnoloģiju infrastruktūras attīstībai – atbilstoši kapitālsabiedrības vidēja termiņa darbības stratēģijai 2019.–2023. gadam, lai nodrošinātu ilgtermiņa attīstību un sniegtu sabiedrībai pieejamus un uzticamus standartizācijas pakalpojumus.

Ministru prezidents A. K. Kariņš

Ekonomikas ministrs R. Nemiro